Vážení rodičia,

**dňa 3. apríla 2019 (streda)** sa uskutoční celoslovenské testovanie žiakov 9. ročníka – **T9-2019** z **matematiky** a **slovenského jazyka**. Určené je pre všetkých žiakov, aj pre žiakov so zdravotným znevýhodnením.

**Cieľom testovania** je získať obraz o vzdelávacích výsledkoch, monitorovať pripravenosť žiakov na ďalšie štúdium, porovnať výkony jednotlivých žiakov a škôl, poskytnúť školám a širokej odbornej verejnosti spätnú väzbu o úrovni vedomostí a zručností žiakov. Testuje sa učivo, ktoré obsahovou stránkou a úrovňou náročnosti zodpovedá Štátnemu vzdelávaciemu programu pre žiakov 2. stupňa ZŠ. Testy obsahujú 30 úloh z matematiky a 30 úloh zo slovenského jazyka a literatúry.

**Povolené pomôcky -** kalkulačky, rysovacie pomôcky, **modré** guľôčkové pero, na matematike čisté papiere s pečiatkou školy.

**Nemôžu sa používať** mobilné telefóny, tablety, tabuľky, prehľady vzorcov (okrem tých, ktoré sú súčasťou testu), študijné materiály, učebnice a pod. Žiaci musia mať vlastné písacie potreby, počas písania si ich nemôžu požičiavať. Žiaci budú rozdelení do skupín, každý bude sedieť v lavici sám. Počas administrácie testov sa musia správať disciplinovane, nesmú odpisovať. Mobilné telefóny budú počas testovania vypnuté. **Príchod žiakov do školy - najneskôr do 7. 45 hod**.

**Časový harmonogram testovania**

|  |  |  |  |  |
| --- | --- | --- | --- | --- |
| **MAT** | | **Činnosť** | **SJL** | |
| **žiaci** | ***ZZ žiaci\*)*** |  | **žiaci** | ***ZZ žiaci\*)*** |
| **8.00 – 8.10** | **8.00 – 8.10** | úvodné pokyny, rozdanie OH \*\*) | **10.15 - 10.25** | **10.30 – 10.40** |
| **8.10 – 8.20** | **8.10 – 8.20** | rozdanie testov, oboznámenie s úlohami | **10.25 – 10**.**35** | **10.40 – 10.50** |
| **8.20 – 9.50** | **8.20 – 10.05** | **administrácia testu** | **10.35 – 11.45** | **10.50 – 12.15** |
| **9.50 – 9.55** | **10.05 – 10.10** | zozbieranie testov a OH\*\*) | **11.45 – 11.50** | **12.15 – 12.20** |
| **9.55 – 10.15** | **10.10 – 10.30** | **prestávka**  **koniec testovania - žiaci idú domov** | **11.50** | **12.20** |

***\*) Žiaci so zdravotným znevýhodnením (ZZ) 1. skupina obmedzenia majú čas testu predĺžený o 15 minút.***

***\*\*) OH – odpoveďové hárky, na matematike aj pomocné papiere.***

Na objektívnosť T9 dohliada externý dozor – učitelia z inej školy, resp. zástupcovia Štátnej školskej inšpekcie. Administrátori sú učitelia našej školy, ktorí nemajú aprobáciu z daného predmetu. Administrátorom nemôže byť ani triedny učiteľ testovanej triedy. Odporúčame, aby žiaci prišli na testovanie **vhodne oblečení** a upravení.

**Náhradné testovanie** pre žiakov, ktorí sa z objektívnych dôvodov nezúčastnili testovania v riadnom termíne, bude **16. a 17. apríla 2019 (utorok, streda)** na vybranej škole v krajskom meste. Všetky ďalšie informácie sú na www.nucem.sk. **Výsledky** budú zverejnené začiatkom mája 2019.

**Žiaka, ktorý z každého predmetu dosiahne úspešnosť 90 % a viac, riaditeľ strednej školy prijíma bez prijímacej skúšky (Školský zákon č. 245/2008 Z. z.) .**

Návratka

Meno a priezvisko zákonného zástupcu....................................................................................

Podpis...................................................................................

Svojím podpisom potvrdzujem, že som bol informovaný o priebehu a podmienkach Testovania 9 – 2019.

*Prosíme návratku odovzdať triednej učiteľke* ***do 22. 3. 2019***